open-index/open-wikipedia-markdown huggingface dataset:
Sør-Afrika under VM i friidrett 1993

**Sør-Afrika** deltok under VM i friidrett 1993 (utendørs) fra 13. til 22. august 1993 i Stuttgart i Tyskland,  og tok ingen medaljer under mesterskapet.

## Eksterne lenker
*  4th IAAF World Championships in Athletics Stuttgart 13/22-Aug-93 hos iaaf.org
Åpen verden (videospill)

En **åpen verden** er et spilluttrykk som viser til en spesiell type banedesign der spilleren kan bevege seg fritt rundt i én sammenhengende, åpen verden, og man får betydelig frihet til å velge hvordan man skal gjennomføre målene i spillet. Uttrykket brukes ofte som et synonym til sandkassespill og «free-roaming», men uttrykkene «åpen verden» og «free-roaming» beskriver selve spillmiljøet og er mer rettet mot fraværet av kunstige barrierer i spill med åpen verden, i motsetning til de usynlige veggene og lasteskjermene man ofte finner i spill med lineært banedesign. Et spill med åpen verden er ikke alltid ensbetydende med sandkassespill. I et sandkassespill får spilleren muligheten til å endre verden og gjennomføre spillets mål som man selv ønsker – det finnes ingen «riktig måte» å gjennomføre et oppdrag eller et mål på.

Til tross for banedesignets navn, inneholder åpen verden-spill restriksjoner ved enkelte deler av spillets omgivelser. Alle spill må ha en yttergrense, og dette løses gjerne ved at man ved yttergrensene finner vann man ikke kan komme forbi, høye fjell man ikke kan bestige og lignende. Det finnes også gjerne områder i spillet som er lukket. Dette er uunngåelig. Eksempler på spill med åpen verden er GTA-spillene, The Elder Scrolls-spillene og lignende.

## Referanser
Sør-Afrika under VM i friidrett 2003

**Sør-Afrika** deltok under VM i friidrett 2003 (utendørs) fra 23. til 31. august 2003 i Paris i Frankrike,  og tok fire medaljer under mesterskapet.

## Medaljevinnere

## Eksterne lenker
* IAAF World Championships hos iaaf.org
Mercedes-Benz W116

**Mercedes-Benz W116** er en serie luksusbiler produsert fra september 1972 til 1979. W116 var den første modelserien av Mercedes-Benz som offisielt ble kalt S-Klasse – selv om tidligere sedan-modeller allerede var blitt benevnt med bokstaven 'S' for *Sonderklasse* eller «særklasse».

## Referanser
Sør-Afrika under VM i friidrett 2007

**Sør-Afrika** deltok under VM i friidrett 2007 (utendørs) fra 24. august til 2. september 2007 i Osaka i Japan,  og tok ingen medaljer under mesterskapet.

## Eksterne lenker
* 11TH IAAF WORLD CHAMPIONSHIPS IN ATHLETICS hos iaaf.org
Bykle kirke

**Bykle kirke** eller **Bykle nye kirke** er en arbeidskirke (med langkirkeplan) i Bykle kommune, Agder fylke. Kirken ble innviet  5. september 2004 og avløste Bykle gamle kirke. Den har ca. 220 sitteplasser.

## Referanser


## Eksterne lenker
*
Fredrikke Egeberg

**Annichen Fredrikke Sophie Egeberg** (født 23. november 1815 i Kristiania, død 16. mai 1861 i Sem ved Tønsberg) var en norsk komponist som gjorde seg gjeldende i romantikken.

Hun laget musikk til tekster fra religiøse folk som den danske Thomas Kingo (1634–1703) såvel som hennes samtidige Nikolai Frederik Severin Grundtvig (1783–1872) og vår egen Magnus Landstad (1802–1880). Det gikk også i andre tekster av kjente tekstforfattere som Henrik Wergeland (1808–1845), hun ble en av flere som tonesatte hans «Til min Gyldenlak». Også Johan Sebastian Welhaven (1807–1873) sin «Julemorgen» fikk hennes musikk, såvel som selveste Bjørnstjerne Bjørnson (1832–1910) sin «Herre, ta i din sterke hånd», også kjent som «En moders bønn».

Visstnok var hun mye syk.
Hun døde 45 år gammel og besørget at hennes arv skulle gå til de to gjenlevende barn av fiolinisten Ole Bull (1810–1880).

Hun var yngste barn og eneste datter av Westye Egeberg (1770–1830) som hadde slått seg i Kristiania opp på trelast tidlig på 1800-tallet.  Storebroren  Christian August Egeberg (1809–1874) ble kirurg i Kristiania, men likevel en dyktig cellist i likhet med to av hennes nieser Anna Egeberg og Fredrikke Lindboe. De dannet en høyt aktet kvartett til husbruk, der hun selv (Fredrikke) var pianist.

## Se også
* Egeberg (slekt fra Sjælland)

## Referanser
Xiaodao Lun

***Xiaodao Lun*** (, «Le av daoistene») av den frafalne daoistiske matematiker Zhen Luan () i året 570 under keiser Wus regjeringstid (reg. 560–78) i det nordlige Zhou-dynasti (556–581) er en polemikk om hvor latterlig den daoististiske religion er. Den foregir å gjengi debatter mellom tilhengerne av buddhismen og daoismen på 500-tallet. Buddhistene kommer seirende fra det; her avdekkes absurditeter og selvmotsigelser innen daoistisk lære, kinesisk mytologi, ritualer og religiøse skikker.

Verket inngår i den kinesiske buddhistiske kanon i *Guang hongming ji* 廣弘明集 (T. 2103).

## Oversettelser
* Livia Kohn: *Laughing at the Tao: Debates among Buddhists and Taoists in Medieval China.* Princeton: Princeton University Press, 1995

## Litteratur
* Judith Ammon: *Das Xiaodao lun: eine mittelalterliche Polemik über die Lächerlichkeit der daoistischen Religion. Wie sich Zhen Luan um die Gunst des Kaisers lachte.* Hamburg, 1994 (Hamburg, Univ., Mag.-Schr., 1994).
* Livia Kohn: *Taoist Scriptures as Mirrored in the Xiaodao lun*. In: *Taoist Resources*. Volume 4, Number 1 (February 1993), , s. 47–69.

## Eksterne lenker
* Laughing at the Tao (Reviewed by Farzeen, Baldrian-Hussein)
Landsdelsserien 1956–57

**[[1. divisjon fotball for menn|Landsdelsserien]] 1956–57** var det nest øverste nivået i norsk herrefotball denne sesongen. Divisjonen besto av 54 lag fordelt på sju avdelinger. 

## Opp- og nedrykk
Ett lag fra hver av Østland-distriktene rykket direkte opp til Hovedserien 1957–58, mens ett lag fra Sørland/Vestland og ett lag fra Møre/Trøndelag rykket opp etter kvalik.
Ett til tre lag fra hver avdeling rykket ned til .

Direkte opprykk:  og 

Opprykk via kvalik:  og 

## Distrikt Østland/Søndre

## Distrikt Østland/Nordre

## Distrikt Sørland/Vestland

### Gruppe A1

### Gruppe A2

### Gruppe B

### Kvalifisering om opprykk Sørland/Vestland
*  -  4-1 
*  -  4-1
 rykket opp

## Møre/Trøndelag

### Distrikt Møre

### Distrikt Trøndelag

### Kvalifisering om opprykk Møre/Trøndelag
*  -  0-1
*  - **** 2-5 (sammenlagt 3-5)

## Kilder
*rsssf.no
Andor Mikalsen

**Andor Marin Mikalsen** (født 12. juli 1923, død 14. mai 2006) fra Vefsn var handelsbestyrer og varaordfører i Grane fra 1. januar 1976 til 1. mai 1977. Mikalsen var varaordfører under ordfører Trond Brennhaug. Han etterfulgte Brennhaug og ble selv etterfulgt av Kurt Fiplingdal i dette vervet.

## Referanser
Zhaocheng Jin Tripitaka

***Zhaocheng Jin Tripitaka*** er en kinesisk kopi av den buddhistiske lærekanon (*Tripitaka*). Den stammer fra Jin-dynastiets tid.

Denne *Jin Tripitaka* ble til i Tianningtempelet i Beijing i om lag år 1149, finansiert av en kvinne ved navn Cui Fazhen og hennes disipler. Den ble gitt av  Kublai-khan til Guangshengtempelet i Pingyang, og der ble den gjenoppdaget i 1933. Ettersom Guangshengtempelet befinner seg i Zhaocheng i Hongdong fylke i Shanxi kalles nå dokumentet  *Zhaocheng Jin Tripitaka*.

Det er på rundt 7000 kapittel, og er med dette det mest omfattende trykte verk fra Jindynastiets tid. Det medtar en rekke sutraer som mangler i senere utgaver av *Tripitaka*en.

## Referanser
Hisham Ramez Abdel Hafez

**Hisham Ramez Abdel Hafez** er en egyptisk økonom, som var sentralbanksjef for Egypts sentralbank (Al-Bank al-Markazī al-Masrī) fra februar 2013 til november 2015. 

Han ble utnevnt 10. januar 2013, og overtok stillingen 3. februar 2013. Han overtok stillingen etter Dr. Farouk El Okdah, og Ramez har også tidligere vært visesentralbanksjef.  

## Biografi
Ramez begynte sin arbeidskarriere i Bank of America, der han jobbet med valuta og pengemarkeder, og etterhvert ble han manager og seniormegler. I 1988 ble han *vice president* i Arab Banking Corporation i Bahrain, og fra 1996 til 2006 var han direktør, og senere administrerende direktør, i Egyptian Gulf Bank. Han gikk til Suez Canal Bank i 2006, som styreformann og direktør, før han i 2007 begynte i Egypts sentralbank som styremedlem og visesentralbanksjef. 

I 2011 forlot han sentralbanken, og begynte som visestyreformann og administrerende direktør i Commercial International Bank (CIB). Da sentralbanksjef Farouk El Okdah sin tredje periode utløp ble Ramez spurt om å overta stillingen. Han takket først nei, men godtok senere tilbudet, og ble utnevnt til ny sentralbanksjef 10. januar 2013. Hans periode utløp 23. november 2015. 

Da hans termin utløp i november 2015 overtok Tarek Amer denne stillingen. 

## Referanser
ISO 9001:2008

**ISO 9001, Systemer for kvalitetsstyring - Krav** er en del av standardserien ISO 9000, Systemer for kvalitetsstyring. Den beskriver hvilke overordnede krav som stilles til virksomheter som ønsker å bli sertifisert iht. denne standardserien. Denne artikkelen omhandler den norske oversettelsen av 2008-versjonen av denne standarden.
## Uformell beskrivelse av innholdet i standarden
Standarden innledes med en generell orientering om hva den handler om. Det viktigste innholdet i denne delen er:
* At innføringen av et kvalitetsstyringssystem bør være en strategisk beslutning.
* At måten et slikt system utformes på vil være avhengig av organisasjonens omgivelser, fremtidsplaner, produkter, arbeidsmåter, størrelse osv.
* Virksomheter oppfordres til å beskrive systemet som samvirkende prosesser, i betydningen aktiviteter som "bruker ressurser og som styres for å omforme tilført grunnlag til resultater"
* En kort beskrivelse av metodikken Plan-Do-Check-Act.
### Punkt 1: Omfang
I likhet med mange andre ISO-standarder starter denne med et kapittel som beskriver hva standarden omfatter. Det viktigste innholdet i dette kapitlet er:
* Standarden beskriver krav som stilles til organisasjoner som ønsker å dokumentere sin evne til å levere produkter iht . bestemte krav som stilles av kunder, lovgiver ol., samt ønsker å gjøre kundene stadig mer tilfredse ved å bygge prosesser for kontinuerlig forbedring inn i virksomheten.
* Standarden beskriver svært generelle krav som skal kunne brukes i mange typer organisasjoner, uavhengig av størrelse, hva de produserer osv.
* I den grad kravene i kapittel 7 (Realisering av produkt) er irrelevante for en organisasjon, kan man se bort fra disse.
### Punkt 2: Normativ referanse
Her står det at standarden er bygget på begrepsapparatet som er definert i ISO 9000:2005, Systemer for kvalitetsstyring - Grunntrekk og terminologi.
### Punkt 3: Termer og definisjoner
Her står det at standarden følger begrepsapparatet i resten av ISO 9000-serien. I tillegg står det at ordet "produkt" kan erstattes med ordet "tjeneste" i hele standarden.

## Referanser




## Eksterne lenker
* Oversikt over norske ISO 9001:2008-sertifiserte bedrifter
Forsvarets Civilundervisning

**Forsvarets Civilundervisning** var en sivil utdannelsesorganisasjon i det danske forsvaret som eksisterte fra 1952 til 1973 og som tok seg av å undervise de vernepliktige i almenkunnskap uten tilknytning til deres militære utdannelse.

Civilundervisningen ble opprettet i 1952 som en følge av at Danmark, etter å ha blitt medlem av NATO, måtte styrke den militære beredskapen og dermed forlenge de vernepliktiges tjenestetid fra 12 til 18 måneder.

Det ble i den forbindelse besluttet fra politisk hold at de vernepliktige i den lange tjenestetiden skulle ta del i en almendannende og faglig undervisning, slik at de fikk et utdannelsesmessig utbytte av vernepliktstiden som de senere ville kunne i det sivile liv. Civilundervisningen ble etablert som en sivil skole i det militære miljø for å løse denne oppgaven.

Den første sjef for Forsvarets Civilundervisning ble cand.theol. Jørgen Bøgh, som fikk tittel av undervisningsinspektør. Begynnelsen var vanskelig siden det var en hel del motvilje imot Civilundervisningen i det militære miljøet og de fysiske rammene for undervisningen samt lærerkorpset lot mye tilbake å ønske.

Det lyktes dog for Bøgh ved en entusiastisk innsats å få stablet organisasjonen på benene og han sto selv for utarbeidelsen av undervisningens grunnbok, *Medborgerbogen*, og rekrutterte en lang rekke kvalifiserte lærere, ofte med en utradisjonell bakgrunn i forhold til å undervise Forsvarets personell. Man kjempet med pedagogiske utfordringer, uegnede lokaler, uregelmessig fremmøte og en del uvilje fra Forsvarets personell.

Sist i 1960-årene ble tjenestetiden forkortet, og sammenholdt med et generelt høyere utdannelsesnivå i samfunnet og et endret politisk klima førte dette gradvis til Civilundervisningens nedleggelse i 1973.

## Kilder
* Christian Vognsen, Jørgen Bøgh og David Pedersen: Soldater på skolebænk. Forsvarets Civilundervisning 1952-1973, 2001
* Jørgen Bøgh (red.): Medborgerbogen, 1960
24-timersløpet på Spa

**24-timersløpet på Spa** er et langdistanseløp for biler som kjøres hvert år på Circuit de Spa-Francorchamps i Belgia.

Det første 24-timersløpet på Spa ble kjørt i 1924, ett år etter det første Le Mans-løpet. Løpet ble kjørt på en 14 kilometer lang strekning på offentlige veier mellom Francorchamps, Malmedy og Stavelot. Den nåværende syv kilometer lange banen ble tatt i bruk i 1979. 

I 1953 og 1981 var løpet en del av sportsvogns-VM. Mellom 1966 og 1988 inngikk løpet som en del av ETCC. Etter ETCCs kollaps i 1988 ble fortsatt 24-timersløpet på Spa arrangert, ettersom det var det fremste langdistanseløpet for standardbiler. Siden 2001 har løpet vært en del av FIA GT Championship.

## Eksterne lenker
*
Ulvik I kraftverk

**Ulvik I kraftverk** er et vannkraftverk i Ulvik kommune i Vestland.

Kraftverket fra 1921 ligger i dagen midt i Ulvik sentrum. Det er et elvekraftverk som utnytter et fall på 60 meter.

Installert effekt er 1,4 MW. Årsproduksjon er 8 GWh.

Eier er Hardanger Energi AS.

Kraftverket skal erstattes med et nytt, som vil hete Tysso. Det skal ligge i samme bygg, med helt ny vannvei. Effekt skal bli 8,3 MW, årsproduksjon 26 GWh. NVE avslo søknaden av miljøhensyn i 2016, men i mai 2021 har OED omgjort dette og gitt konsesjon.

## Referanser


## Kilder
* 
* NVE vannkraftdatabase
* Hardanger Energi
Anthisnes

**Anthisnes** er en kommune i Vallonia i Belgia. Kommunen består av fire delkommuner: Anthisnes, Villers-aux-Tours, Hody og Tavier.

## Referanser


## Eksterne lenker
* 
* Byer og kommuner i Belgia
Karl Doppler

**Karl Doppler** (1825–1900) var en ungarsk-tysk komponist og fløytevirtuos.

## Liv og virke
Fram til 1865 var Karl Doppler musikkdirektør ved teateret i  Budapest og mellom 1865 og 1898 kapellmester ved Hofkapelle Stuttgart. Han skrev flere ungarske operaer, deriblant *A gránátos tábor* (1853, «Grenaderenes feltleir»), musikk til ungarske folkelige teaterstykker, en samling ungarske folkedanser og korverk.

Karl Doppler var en yngre bror av Franz Doppler.  Også sønnen Árpád Doppler var komponist.

## Kilder
* 
* 
* 
* 
* Nicolas Slonimsky: «Doppler, Karl», *Baker's Biographical Dictionary of Musicians*, New York 1958, side 394

## Referanser


## Eksterne lenker
* 
* 
* 
* 
* 
*  Angaben bei flutepage.de
* 
*
A Fool for You

«**A Fool for You**» er en sang skrevet av Ray Charles. Den ble første gang spilt inn og gitt ut på singel av ham i 1955. Den toppet R&B Billboard-listene da den ble utgitt.

Sangen er også spilt inn av andre artister:

* Ike & Tina Turner på albumet *[[The Ike & Tina Turner Show – Vol. II]]* (1965)
* Otis Redding
* Van Morrison
* Michael Jackson

## Referanser
Kumamoto (by)

**Kumamoto** (熊本市; *Kumamoto-shi*) er hovedstaden i prefekturet Kumamoto på øya Kyushu i Japan. Storkumamoto (熊本都市圏) hadde en befolkning på 1,460,000 under folketellingen i 2000.

Kumamoto grenser til metrolområdet Fukuoka–Kitakyushu, men regnes ikke som en del av det.

## Referanser

## Eksterne lenker
*
Gonna Have Fun

***Gonna Have Fun*** er en sang skrevet av Ike Turner som ble spilt inn og gitt ut på albumet *[[The Soul of Ike & Tina]]* med Ike & Tina Turner i 1965. Sangen ble gitt ut på singel senere samme år. *I Don't Need* som var b-siden på singelen kom på 134.-plass på pop-lista.
Nina Bawden

**Nina Bawden** (født *Nina Mary Mabey*; 19. januar 1925, død 22. august 2012) var en britisk forfatter av romaner og barnebøker. Hun skrev 55 bøker, og er særlig kjent for barneboka *Carrie's War* (1973). Barneboka *The Peppermint Pig* (1975) vant Guardian Children's Fiction Prize i 1976 og romanen *Circles of Deceit* (1987) ble kortlistet til Bookerprisen.

## Liv og virke
Hun vokste opp i London hvor hun levde et rolig og beskyttet liv med en mor som var lærer og en far i Royal Marines. Under krigen ble hun evakuert til Aberdare i Wales. Hun studerte ved Somerville College ved University of Oxford, og giftet seg i 1946 med Harry Bawden. De fikk to sønner. I 1954 skilte hun seg fra Bawden og giftet seg med Austen Kark, som senere ble direktør i BBC. Han døde i Potters Bar-ulykken i 2002. De hadde en datter.

Hun ble utnevnt til kommandant av Order of the British Empire i 1985.. Hun var medlem av Royal Society of Literature, aktiv i PENklubben og president i Society of Women Writers and Journalists.

Selvbiografien *In My Own Time: Almost an Autobiography* utkom i 1994.

## Bøker
*Carrie's War* (1973), som beskrives som «hennes mest likte bok» og «hennes mest kjent verk», skildrer søskene Carrie og Nick som lever som evakuerte i Wales under krigen. Som vanlig hos Bawden møter barna eksentriske og uvanlige voksne. Boka mottok Phoenix Award i 1993, og er filmet av BBC 2 ganger; i 1974 og 2004. Boka er også dramatisert for teater.

Flere av de tidligste barnebøkene hennes var dramatiske spenningsfortellinger, likevel plassert i realistiske omgivelser. I senere bøker, som *The Peppermint Pig* er hun mer opptatt av å vise hvordan barn håndterer uvanlige omgivelser.

På norsk finnes barnebøkene *Mary i knipe* (*The runaway summer* 1969, oversatt 1970), *På flukt* (*On the run* 1964, oversatt 1984) og *Ekornet Henry* (*Keeping Henry* 1988, oversatt 1989).

Flere av bøkene hennes er filmet.

## Referanser


## Eksterne lenker
* Nina Bawden hos ''Biography.jrank.org''
* 
*
Franz Doppler

**Albert Franz Doppler** (1821–1883) var en østerriksk-ungarsk komponist og fløytevirtuos.

## Liv
I likhet med sin bror Karl fikk Franz Doppler musikkundervisning av faren Joseph som var komponist og oboist ved operaen i  Warszawa.

I 1838 ble Franz Doppler førstefløytist ved det tyske teateret i Pest og tre år senere ved *[[Nemzeti Színház|nasjonalteateret]] i [[Budapest]]. På denne tiden kom det flere operaer fra hans penn, og med dem beredte han grunnen for den ungarske nasjonale musikken – sammen med [[Ferenc Erkel]]. Det første ungarske symfoniorkesteret ble etablert i 1853 etter initiativ av blant annet Erkel og brødrende Doppler.

Franz og Karl Doppler var på flere konsertreiser sammen, blant annet i Brüssel og i Weimar, der de ble kjent med [[Franz Liszt]]. I 1856 opptrådte de i London med Karl Hubay, far til den berømte fiolinisten [[Jenő Hubay]]. Begge brødrene var tilhengere av den franske klaffefløyta og systemet til [[Jean-Louis Tulou|Tulou]].

I 1858 ble Franz Doppler førstefløytist og dirigent ved [[Wiener Hofoper]], senere også sjefsdirigent, men fortsatte som fløytist. Fra 1864 til 1867 var han professor i fløyte ved konservatoriet til  *Gesellschaft der Musikfreunde* i [[Wien]].

Franz Doppler skrev en tysk og flere ungarske operaer, balletter, [[Solokonsert|fløytekonserter]] og bearbeidelser av ungarske viser.

== Verk ==

=== Sceneverk ===
* *Benyovszky vagy A kamcsatkai számuzött* («Benyovsky eller slektningen fra Kamtsjatka»), (etter [[August von Kotzebue]]), 1847
* *Ilka és a huszártoborzó* («Ilka og husar-rekrutteringen»), 1849
* *Wanda*, 1853
* *Két huszár* («De to husarene»), 1853
* *Salvator Rosa*, [[melodrama]], 1855
* *Erzsébet* (bare overtyren og 1. akt. 2. akt er av [[Ferenc Erkel]], 3. akt av [[Karl Doppler]]), 1857
* *Judith*, 1870

=== Fløyte ===
* *Airs Valaques, fantaisie pour flute et piano*, op. 10
* Berceuse, op. 15
* *Mazurka de Salon*, op. 16
* Nocturne, op. 17
* Konsert-parafrase over motiver fra [[Franz Schubert]]s opera, op. 18
* Nocturne, op. 19
* *Chanson d'amour – Air Varie*, op. 20
* *Souvenir de Prague*, op. 24
* Andante og Rondo for 2 fløyter og piano, op. 25
* *Fantaisie pastorale hongrois*, op. 26
* *Souvenir de Rigi*, op. 34
* Ungarsk fantasi for 2 fløyter og orkester, op. 35
* *Duettino hongrois*, op. 36
* *Duettino americain*, op. 37
* Fantasi over sangen «Mutterseelenallein» av Alb. Braun, op. 41
* *La sonnambula*, op. 42
* Fantasi over et motiv av [[Ludwig van Beethoven|Beethoven]], op. 46
* Konsert for 2 fløyter i d-moll


== Kilder ==
* 
* 
* 
* Nicolas Slonimsky: [http://archive.org/stream/bakersbiographic1958bake#page/394/mode/2up «Doppler, Albert Franz»], *Baker's Biographical Dictionary of Musicians*, New York 1958, side 394

== Referanser ==
<references />

== Litteratur ==
* Peter Paul Kaspar: *Die wichtigsten Musiker im Portrait''. Marix Verlag GmbH, Wiesbaden 2006, , s. 266.

## Eksterne lenker
* 
* 
* 
*  flutepage.de
*
Gulltjernmosen naturreservat

**Gulltjernmosen naturreservat** ligger mellom Lyseren og Øyeren på kommunegrensa mellom Enebakk  og Spydeberg i Akershus. Formålet med fredningen er å bevare et stort og variert myrkompleks der en finner
ulike utforminger av ombrogen myr (nedbørsmyr) og minerogen myr (jordvannsmyr) og flere plantegeografisk interessante arter.

## Referanser
Fuglemosehøgda naturreservat

**Fuglemosehøgda naturreservat** ligger nord i Trømborgfjella, på grensa mellom Marker og Indre Østfold kommuner i Østfold. Formålet med naturreservatet er å bevare et relativt lite påvirket skogområde som er representativt for lavereliggende trakter over marin grense på grunnfjell i Sørøst-Norge. Området har viktige kvaliteter som storfuglhabitat.

## Referanser
Øynan kraftverk

**Øynan kraftverk** er et vannkraftverk i Hol kommune i Buskerud fylke.

Det er et elvekraftverk som utnytter et fall på 88 meter i Øyneåni.

Det er installert to aggregater, ett på 1500 kW og ett på 490 kW. Tilsammen 1,95 MW. Årsproduksjon er 5,8 GWh.

## Referanser

 
## Kilder
* 
* NVE vannkraftdatabase
Whatever You Want

**Whatever You Want** kan referere til:

* Whatever You Want (album), et album av Status Quo
* Whatever You Want (sang), en sang med Tina Turner
* Whatever You Want (Status Quo-sang), en sang med Status Quo
Zhang Qing

**Zhang Qing** (født 31. januar 1966 i Heilongjiang) er en kinesisk kvinnelig tidligere skøyteløper som representerte hjemlandet både i Vinter-OL 1988 i Calgary og i Vinter-OL 1992 i Albertville.

## Personlige rekorder

## Meritter
### Internasjonale mesterskap
Olympiske leker (Vinter) deltatt i to OL (ved fire konkurranser)
:* Calgary 1988 på 3 000 m og i Albertville 1992 på 1 500 m, 3 000 m og 5 000 m.
::* Beste resultat 18.-plass på 5 000 m i Albertville 1992.

Allround-VM på skøyter (deltatt en gang)
:* West Allis 1987.
::* Beste resultat 14.-plass sammenlagt i West Allis 1987.

### Sammenlagt i [[Verdenscupen på skøyter|Verdenscupen]]

0 = ikke samlet poeng under nevnte sesong, men deltatt.

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil (gammel) på data.ISUresults.eu og Profil (ny) på www.ISU.html.infostradasports.com sine nettsider. (distanseresultater)
*  Profil på The-Sports.org (noen resultater)
*
Margunn Ebbesen

**Margunn Helen Ebbesen** (født 4. september 1962) er en norsk politiker for Høyre. Ved stortingsvalget 2013 ble hun innvalgt på Stortinget fra Nordland. I perioden 2013–2017 var hun medlem av Stortingets justiskomité, og i perioden 2017–2021 var hun medlem av Stortingets næringskomité. Hun var vararepresentant fra 2005 til 2013. Ved stortingsvalget 2017 var hun Høyres førstekandidat i Nordland.

Ebbesen har tidligere erfaring som fylkestingsrepresentant i Nordland fylkesting  og som medlem av kommunestyret i Brønnøy 2007–2013. Hun fungerte tidvis som ordfører og varaordfører.

Ebbesen har en bachelorgrad i økonomi og ledelse fra Høgskolen i Nord-Trøndelag.

## Referanser


## Eksterne lenker
* 
* 
* Høyres hjemmeside: Margunn Ebbesen
* Nordland fylkesting: Fylkestinget. Margunn Ebbesen
Danmarks Jurist- og Økonomforbund

**Danmarks Jurist- og Økonomforbund** (**Djøf**) er en fagforening som inngår i Akademikernes Centralorganisation. Djøf fusjonerte i 2010 med C3 og hadde i 2013 over 79&nbsp;000 medlemmer.

## Medlemmer
Djøf organiserer utover jurister og økonomer alle samfunnsvitenskapelige og bedriftsøkonomiske studenter og kandidater fra det private og det offentlige område. Medlemmene arbeider med rettsvitenskap, økonomi, forvaltning, forskning, undervisning, handel, kommunikasjon og ledelse.

Tidligere var den største del av medlemmene offentligt ansatte, men etter fusionen med C3 i 2010, har Djøf like mange privat og offentligt ansatte erhvervsaktive medlemmer. Litt under 28 prosent av medlemmene var i 2006 studenter og er således medlemmer av foreningens studentorganisasjon, *Djøf Studerende*.

Djøf er et spesielt fagforening ved at både sjefer og ansatte er medlemmer, men disse er organiserte i forskjellige avdelinger. Også selvstendige advokater kan være medlemmer.

## Organisasjon
Organisatorisk er Djøf et enhetsforbund som ledes av et hovedstyre. Men politisk sett er Djøf delt opp i seks foreninger eller avdelinger, som representerer de forskjellige ansettelsesområdene:

* Overenskomstforeningen er Djøfs største avdeling. Den representerer de overenskomstansatte medlemmene, som i helt overveiende hovedregel er offentligt ansatte (eller ansatt i tidligere statlige virksomheter).
* Offentlige chefer i Djøf representerer sjefer og tjenestemenn ansatt i stat, regioner og kommuner. Også dommere er omfattet av denne kategori.
* Djøf Privat omfatter alle privatansatte medlemmer bortsett fra advokatsektoren.
* FAAF står for *Foreningen af Advokater og Advokatfuldmægtige i Djøf*, som omfatter de ansatte advokater og -fullmektiger.
* Djøf Studerende er foreningen for studenter i Djøf. Her opptas studenter fra samfunnsvitenskapelige og bedriftsøkonomiske studieretninger.
* Pensionistforeningen omfatter de pensjonerte Djøf-medlemmene.

Hertil kommer SFA, *Sektoren for arbejdssøgende*.

Djøf har en tilkyttet pensjonskasse, Juristernes og Økonomernes Pensionskasse.

### Dommerfullmektigforeningen
Dommerfullmektigforeningen er en forening for medlemmer av Djøf ansatt ved Danmarks domstoler, med unntak av dommere og jurister ved Procesbevillingsnævnet. Foreningen har ca. 320 medlemmer, og ble stiftet i 1939 med det formål - innenfor rammene av Djøf - å styrke sammenholdet mellom medlemmene og å ivareta deres interesser. Foreningen engasjerer nesten alle ikke-utnevnte jurister og akademikere ved domstolene.

Dommerfullmektigforeningens daglige drift ivaretas av et styre med syv styremedlemmer og et antall suppleanter, og har tilknyttet fem selvstændige kretser.

## Aktiviteter
Djøf er i familie med forlaget Jurist- og Økonomforbundets Forlag, Nyt Juridisk Forlag og Handelshøjskolens Forlag. Forlagene utgir litteratur på det juridiske, økonomiske og samfunnsvitenskapelige område. Det dreier seg om lærebøker, lovkommentarer, lønninnkassering,  håndbøker og debattskapende bøker samt fagtidsskrifter.

Herudover forestår Djøf en del kursvirksomhet og utgir et fagblad til medlemmene, *djøfbladet*.

## Eksterne lenker
*
C3 ledelse og økonomi

**C3 ledelse og økonomi** (tidligere **Civiløkonomerne**) var en dansk landsdekkende service- og interesseorganisasjon for personer med faglig interesse og kompetanse innenfor ledelse og økonomi.

C3 ble stiftet som Civiløkonomerne i 1954 som en fagforening for siviløkonomer. Etter hvert ble medlemsmassen utvidet til å omfatte personer innen salg og markedsføring, regnskap og finans, personaladministrasjon og generell ledelse.

Organisasjonen hadde 15&nbsp;000 medlemmer da den i 2009 fusjonerte med Danmarks Jurist- og Økonomforbund (Djøf).

C3 utgav medlemsbladet og forskningstidsskriftet *Ledelse & Erhvervsøkonomi* som nå utgis av Djøf.
Juristernes og Økonomernes Pensionskasse

**Juristernes og Økonomernes Pensionskasse** (**JØP**) er en dansk pensjonskasse med hjemsted i Frederiksberg kommune.

Pensjonskassen ble stiftet med virkning fra 1973 gjennom en sammenslåing av Juristforbundets Pensionskasse og Danske Økonomers Pensionskasse.

Som medlemmer opptas samfunnsvitenskapelig utdannede kandidater og bachelorer. JØP tilbyr utover en pensjonsforsikring (alderspensjon) forskjellige forsikringsytelser til medlemmene, for eksempel livsforsikring i form av ektefelle- og barnepensjon, invalidedekning og gruppelivsforsikringer.

JØPs medlemmer og den tilknyttede fagforeningen Danmarks Jurist- og Økonomforbund utpeker styret.

## Administrerende direktører
*1996–1997 Henrik Olejasz Larsen
*1997– Torben Visholm

## Eksterne lenker
*
Jan-Frode Janson

**Jan-Frode Janson** (født 17. juli 1969 i Trondheim) er en norsk økonom og næringslivsleder. Han er konsernsjef i SpareBank 1 SMN og har tidligere vært konsernsjef i SpareBank 1 Nord-Norge. 

Janson studerte økonomi ved Høgskolen i Sør-Trøndelag og tok siviløkonomutdanning i 1992 ved Høgskolen i Bodø. I 1995 fullførte han en doktorgrad i industriell økonomi og teknologiledelse ved NTH (nå NTNU). Han var i mange år viseadministrerende direktør i Fokus Bank, nå Danske Bank.  Han har også hatt lederjobber i Orkla og ABB og en rekke styreverv i finansnæringen.  

## Referanser


## Eksterne lenker
Deveggåe kraftverk

**Deveggåe kraftverk** er et vannkraftverk i Nore og Uvdal kommune i Buskerud fylke.

Det er et elvekraftverk som utnytter et fall på 395 meter.

Installert effekt er 3 MW fra en peltonturbin. Årsproduksjon er 7,3 GWh.

I august 2021 overtok Småkraft alle aksjene i Deveggåe Kraft AS.

## Referanser


## Kilder
* 
* NVE vannkraftdatabase
* Småkraft AS

## Eksterne lenker
* Entreprenørens bilder fra bygging av rørgaten
* Numedalsnett
«Solnedgang ved Montmajour»

«**Solnedgang ved Montmajour**» (nederlandsk: *Zonsondergang bij Montmajour*) er et oljemaleri av Vincent van Gogh. Verket ble til sommeren 1888 under van Goghs opphold i Arles 1888/89. Bildet viser det typiske Garriguelandskapet, i det fjerne kommer ruinene av Montmajourklosteret til syne. Maleriets ekthet ble fastslått i september 2013 og ble dermed det første gjenoppdaget verk av van Gogh siden 1928.

## Historie
Sceneriet i «Solnedgang» ble omtalt i to brev fra van Gogh til sin bror Theo sommeren 1888. Van Gogh beskriver motivet som «en steinete slette, hvor små, forkrummete eiker vokser, i bakgrunnen en ruin på høyden og hveteåkrene i dalen».

Maleriet ble katalogisert av broren Theo i 1890 og solgt i 1901 av Theos enke. Den norske forretningsmannen Nicolai Christian Mustad (O. Mustad & Søn) kjøpte bildet i 1908, for øvrig på et tidspunkt da det hersket tvil om bildets ekthet. Bildet fortsatte å være i familiens besittelse og i perioder oppbevart på loftet. Sakkyndige ved van Gogh-museet undersøkte bildet i 1990-årene og fant at det ikke var autentisk. Først flere år senere ble bildet gjenstand for en ny og langvarig undersøkelse og i september 2013 ble bildets ekthet bekreftet. Dermed er «Solnedgang» det første gjenoppdagede av van Goghs verk, siden Jacob-Baart de la Failles *[[catalogue raisonné]]* i 1928.

## Utstillinger
Bildet var fra 24. september 2013 utstilt innenfor rammen av utstillingen *Van Gogh aan het werk* i van Goghmuseet i Amsterdam. Utstillingen var åpen til 12. januar 2014.

## Referanser


## Eksterne lenker
* Om verket på van Goghmuseets internettside
Indokinalerke

**Indokinalerke** (*Mirafra erythrocephala*) er en fugl i slekten *[[Mirafra]]* i lerkefamilien.

## Utbredelse
Den forekommer i Kambodsja, Laos, Myanmar, Thailand og Vietnam.

## Referanser


## Eksterne lenker
* 
* 
* 
* Birdlife Species Factsheet: ''Mirafra erythrocephala''. Hentet ut 14. september 2013.
* IBC - The Internet Bird Collection: ''Mirafra erythrocephala''. Hentet ut 14. september 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 14. september 2013.
Borgore

**Asaf Borgore** (hebraisk:אסף בורגר‎; født 20. oktober 1987), mest kjent med artistnavnet **Borgore**, er en israelsk elektronisk dansemusikkprodusent og DJ. Han er grunnlegger av Buygore Records og er trommeslager i det israelske death metal-bandet Shabira. Han er også en del av dubstep-duoen Alphamale Primates, som består av ham og Tomba.

## Diskografi
### Utgivelser
* ** (2009; Shift Recordings)
* *[[Ice Cream Mixtape]]* (2009; Self-Released)
* *[[Gorestep's Most Hated]]* (2009; Self-Released)
* *[[Birthday and the Black November / Ambient Dub Shit]]* (2010; Audio Freaks)
* *[[Borgore Ruined Dubstep, Pt. 1]]* (2010; Buygore)
* *[[Borgore Ruined Dubstep, Pt. 2]]* (2010; Buygore)
* *[[Ice Cream "12]]* (2010; Trillbass Records)
* *[[Delicious EP]]* (2011; Buygore)
* *[[The Filthiest Hits...So Far]]* (2011; Sumerian)
* *[[Flex EP]]* (5. mars 2012)
* *[[Borgore's Misadventures in Dubstep]]* Ukf Dubstep (7. mars 2012)
* *[[Decisions EP]]* (18. juni 2012)
* *[[Turn Up EP]]* (8. oktober 2012)
* *[[Incredible]]* (m/ Carnage) (4. februar 2013; Spinnin' Records)
* *[[Deception]]* (m/ Cedric Gervais) (18. mars 2013; Spinnin' Records)
* *[[That Lean]]* (ft. Carnage & Dev) (1. mai 2013)
* *[[Legend EP]]* (7. juni 2013; Buygore)
* *[[Wayak]]* (feat. Dudu Tassa)

### Remixer
* Onili – Sentimental (Borgore Body Remix)
* Rusko – Woo Boost (Borgore Remix)
* Britney Spears – Womanizer (Borgore Remix)
* Jellybass and Brother Culture – No Love (Borgore and Jazzsteppa Remix)
* Passion Pit – Sleepyhead (Borgore Remix)
* Bring Me The Horizon – It Never Ends (Borgore VIP Remix)
* Neon Hitch – Get Over You (Borgore Remix)
* Gorillaz – Clint Eastwood (Borgore's Drinking is Bad Bootleg Remix)
* Asking Alexandria – The Final Episode (Let’s Change The Channel) (Borgore’s Die Bitch Remix)
* M.I.A. – Illygirl (Borgore Illygore Remix)
* Hollywood Undead – I Don't Wanna Die (Borgore Remix)
* LMFAO – Sexy and I Know It (Borgore and Tomba Remix)
* Dev – Kiss My Lips (Borgore Remix)
* Cedric Gervais - Molly (Borgore Suck My Tit Remix)
* Waka Flocka Flame - Rooster In My Rari (Borgore Remix)
* Metallica - Master Of Puppets (Borgore Remix)
* Awolnation - Sail (Borgore Remix)

## Eksterne lenker
* 
* https://web.archive.org/web/20141216223748/http://borgore.ru/
Petit pois

***Petit pois*** (fransk: «små erter») er i matstellet, opprinnelig i det franske kjøkken, betegnelsen på visse varianter av alminnelige sukkererter (*pisum sativum*) som er blitt høstet før de har nådd full normal modning.

Det skjelnes tradisjonelt mellom tilberedelse på engelsk og på fransk måte («à l'anglaise» eg «à la française»).

Den engelske metode er å koke ertene i saltet vann. Så blir de avsilt, og det tilsettes smør og gjerne også grønnmynte (*mentha spicata*). Den franske måte er å stue ertene i smør med vårløk og lett vætede salatblader. Før servering tilsettes smør eller crème fraîche. Det franske kjøkken har uttrykk for ytterligere noen variasjoner, som garnityr «à la Clamart», som suppe «à la Fontanges» og purée «à la Saint-Germain».

## Sitat fra klassisk fransk gastronomi

## Referanser


## Litteratur
* Michel Claude: *Célébration du petit pois*, Robert Morel, 1966
* Antoine Jacobson et Dominique Michel: *Le petit pois, illustrations de Fabien Seignobos*, Arles, Actes Sud, coll. « Chroniques du potager », 2001, ISBN 2-7427-3478-3
* Emmanuel Auger: *Le petit pois : dix façons de le préparer*, Éditions de l'Épure, coll. « Dix façons de préparer », 2007, ISBN 2-35255-012-2
Dansk Magisterforening

**Dansk Magisterforening** (**DM**) er en fagforening som inngår i Akademikernes Centralorganisation.

DM organiserer magistre og opptar både kandidater, bachelorer og studenter innenfor humaniora, naturvitenskap, samfunnsfag og helsevitenskap. Medlemmene er alle akademikere og arbeider både i det private og i det offentlige med blant annet utdannelse, forskning, administrasjon, IT og miljø.

Gymnasielærere er typisk ikke medlemmer av DM, men av Gymnasieskolernes Lærerforening.

Magisterutdannede som er administrativt ansatte i det offentlige eller i det private næringsliv, kan være medlem av DM, eller av Danmarks Jurist- og Økonomforbund.

DM har i november 2012 43&nbsp;000 medlemmer. Herav arbeider cirka 6&nbsp;500 i den offentlige administrasjon. Vel 9&nbsp;000 er ansatt på forsknings- og undervisningsinstitusjoner og omkring 6&nbsp;500 er privatansatte.

Cirka 65 prosent av DMs medlemmer er i arbeide, cirka 25 prosent er studenter, cirka 5 prosent er ledige og 5 prosent er pensjonister eller passive medlemmer.

Foreningens formann er Ingrid Stage.

## Referanser


## Eksterne lenker
*
Brattås naturreservat

**Brattås naturreservat** ligger øst for Femsjøen og nord for Stenselva i Halden kommune. Nesten hele området er en gammel brannflate etter en skogbrann i 1911. Fomålet med fredningen er blant annet å følge vegetasjonsutviklingen i et område hvor det ikke er foretatt inngrep etter brann.

Det meste av humusdekket ble brent av, slik at humusdekke av noe tykkelse nå bare finnes i sprekkedalen. Sammen med en berggrunn av gneis, gir dette en meget fattig og triviel vegetasjon. Skogen har fremdeles et ungt preg, med osp og bjørk som utpregete pionerarter.

## Referanser
Jon Wessel-Aas

**Jon Matti Wessel-Aas** (født 1967) er en norsk advokat med møterett for Høyesterett som særlig har arbeidet med medierett. Han var leder av Den Norske Advokatforening fra 2020 til 2024. 

## Liv og virke
Wessel-Aas har IB fra United World College of the Atlantic i 1985 før han tok en Bsc.Econ. (International Relations) ved London School of Economics i 1988 og ble senere utdannet jurist ved Universitetet i Oslo i 1995. Deretter var han advokatfullmektig/advokat i advokatfirmaet Schjødt og senere i tolv år advokat i NRK, før han i 2011 ble partner i Bing Hodneland.

Han har særlig arbeidet med medierett, ytringsfrihet, personvern, opphavsrett og menneskerettigheter. Han er styremedlem og daglig leder i den norske avdelingen av Den internasjonale juristkommisjon. Han har publisert en rekke fagartikler og bokbidrag innenfor sine fagfelt. I 2013 utgav han en bok om jus og sosiale medier. Han har vært en aktiv kritiker av innføring av Datalagringsdirektivet i Norge og Smittestopp-appen fra Folkehelseinstituttet. 

I søksmålet mot rettspraksis.no var Wessel-Aas prosessfullmektig for Lovdata.

## Bibliografi
*  

## Referanser


## Eksterne lenker
* 
*
Vestfjella naturreservat

**Vestfjella naturreservat** ligger vest for Aremarksjøen, på grensa mellom Aremark og Halden kommuner. Området er et relativt flatt platå like over marin grense, ca. 200 meter over havet. Skogen her har sene utviklingstrekk, og er noe av det nærmeste man kommer urskog i lavlandet i fylket. Området preges av myr, småvann og karrig furuskog. Duetrost og rødstjert er karakterarter her.

## Referanser
DS «Gyller»

**DS «Gyller»** var et lasteskip bygget ved Akers mekaniske verksted som byggenummer 134. Hun ble levert Holdt & Isachsen, Stavanger i januar 1892.

## «Gyller»
*1892: januar: Levert som «Gyller» Holdt & Isachsen, Stavanger. Satt inn i fruktfarten mellom USA og Mellom-Amerika. 
*1893: Overført til A/S Gyller  ved Holdt & Isachsen, Stavanger.
*1906: Solgt til A/S D/S Gyller  ved J. W. Prebensen, Risør.
*1909: Overført til A/S J. W. Prebensens Skibsrederi, Risør.
*1911: Solgt til A/S Gyller ved S. Andr. Ohlsen, Risør.
*1917: november: Solgt til Holmestrands Rederi A/S ved Emil Harstad, Holmestrand.
*1918: 9. september:  Grunnstøtte nær Ile d'Ouessant, Frankrike mens hun var på reise fra Newport, Wales til Hennebont, Frankrike med kull. 12 av mannskapet på 14 omkom.

### Mannskapsliste
;Overlevende:
*Willy Josef Hansen, f. 20.02.1900, Risør, lettmatros
*Kristian Magdahl Larsen, f. 11.03.1900, Risør, jungmann

;Omkomne:
*Ole Martin Andreassen, f. 21.12.1873, Risør, skipsfører
*Hans Oscar Hansen, f. 26.06.1879, Risør, førstestyrmann (bror til Willy Josef Hansen)
*Henrik Severin Olsen, f. 10.07.1893, Risør, andrestyrmann
*Karl Hjalmar Rasmussen, f. 05.05.1889, Risør, førstemaskinist
*Nils Johnsen, f. 28.10.1891, Risør, andremaskinist
*Leif Jensen, f. 27.11.1897, Risør, matros
*Fritjof Sten Larsen, f. 14.10.1900, Risør, matros
*Hans Kaurin Thorsen, f. 01.06.1896, Risør, fyrbøter
*Bernhard Severin Øverland, f. 13.01.1899, Risør, fyrbøter
*Jonas Lie, f. 25.11.1895, Risør, fyrbøter
*Olaus Andreassen, f. 21.07.1903, Risør, messegutt (sønn til kapteinen)
*Kristian Steen Henriksen, f.11.03.1892, Risør, stuert

## Referanser


## Kilder
*«Gyller» www.skipshistorie.net
*
*Sjøforklaring «Gyller» www.sjolyst.origo.no
Tjøstøl naturreservat

**Tjøstøl naturreservat** ligger på vestsiden av Store Le, helt nordøst i Aremark kommune. 
Berggrunnen består av granittisk gneis og hornblendegneis med amfibolitt. Denne fovitrer lett og gir gunstig jordsmonn.
Området er lite berørt, og har noen av de fineste rike barskoger som er igjen i lavlandet i Øst-Norge. Formålet med naturreservatet er å bevare den rike barskogen med mangfoldet av arter, økosystemer og økologiske prosesser.

## Referanser
Storesand naturreservat

**Storesand naturreservat** ligger på vestsiden av Glomma, sør i Skiptvet kommune, med et lite vannareal også i Rakkestad kommune. Området avgrenses av Ulvetangen i nord og Glennetangen i sør, og er en grunn bukt med leir- og mudderbanker. De grunne områdene tørrlegges og oversvømmes ettersom vannstanden varierer gjennom året. 

Reservatet inngår i en særs viktig trekk- og rasteled for fugler. Og fordi Glomma sjelden fryser til, har området også betydning som overvintringslokalitet. Her er registrert 40 arter våtmarksfugl. 

Av botanisk interesse er også fuktenger med pusleplanter.

## Referanser
Ingebrigt Gudbrandsen

**Ingebrigt Gudbrandsen** (født 19. november 1829 i Ringebu i Oppland, død 16. mars 1907 på Kolvereid i Nord-Trøndelag) var en norsk lærer, klokker og politiker (H). Han var Kolvereids ordfører fra 1890 til 1893. 

Han vokste opp i Gudbrandsdalen som sønn av Gudbrand Paulsen og Anne Iversdatter, men familien flyttet til Svinnstien på Foldereid i 1846. Det var også mange andre gudbrandsdøler som flyttet til Ytre Namdalen i 1840-årene.  De levde i trange kår, og både faren og den ene broren døde tidlig, så da gård og løsøre ble solgt, «var det så vidt dekning for gjeld». Familien flyttet til husmannsplassen Bergsvik. Året etter at de kom til Svinnstien, hogg Gudbrandsen seg i kneet under lauving og fikk varige men, så han kunne ikke bli bonde med den «krokfoten» han fikk. Gudbrandsen livnærte seg først som skredder, men etter juletider var det ofte mindre å gjøre, så han gikk til lærer og klokker Sivert Moe for å lære skriving og regning. 

Prost Johan Fredrik Lampe så for seg å opprette en ny skolekrets i Foldereid sogn og fikk øynene opp for Gudbrandsen, som av og til vikarierte for Moe. Blant bøndene i sognet hadde Gudbrandsen fått rykte på seg som et læreremne. Gudbrandsen fikk gå i skole hos prosten, men det var ikke penger til skolekretsen på Foldereid, så han ble omgangsskolelærer i Årsetfjorden og Gutvik. Høsten 1858 ble han lærer i Kolvereid hovedsogn med rodene Strømmen, Oppløyfjorden og Lund. Året etter giftet han seg og fikk barn, så han kunne ikke reise til lærerseminaret i Klæbu før 1867, da han hadde arbeidet og lånt penger i noen år. I 1868 fikk han sitt lærervitnemål med karakteren «meget dugelig». Fra 1868 og til han tok avskjed som lærer i 1897, bodde Gudbrandsen med familie på klokkergården Tømmervik. Sønnen Olav Gudbrandsen ble lærer og klokker etter ham.

## Referanser
Smådøla kraftverk

**Smådøla kraftverk** er et vannkraftverk i Nore og Uvdal kommune i Buskerud fylke.

Kraftverket ligger ved Rødberg, rett ved innkjøringsportalen til Uvdal II kraftverk

Det er et elvekraftverk som utnytter et fall på 172 meter i Smådøla.

Installert effekt er 1,4 MW fra en peltonturbin. Årsproduksjon er 4,5 GWh.

## Referanser


## Kilder
* 
* NVE vannkraftdatabase
Christian Wendelbo Strand

**Christian Wendelbo Strand** (1854–1931) var en norsk handelsmann, gårdbruker og kommunepolitiker. Han var Kolvereids ordfører fra 1899 til 1904, som høyremann.

Han var sønn av gårdbruker Christian Haldorsen Mehlum og hustru Marie Johnsdatter Horvereid på Strand i Kolvereid prestegjeld. På farssiden var han oldebarn av stortingsmann og lensmann Ole Jacobsen Mehlum, som hadde en stor etterslekt i Namdalen. Wendelbo-navnet hadde han fra sin farmors slekt på Foldereid. Navnet ble først brukt av hans tippoldefar, og viser til Vendsyssel i Danmark.

På Strand var det poststasjon; posten ble ført hit med båt fra Jøa og videre på landveien til Kolvereid. Omkring 1875 åpnet Christian Wendelbo Strand sin handelsvirksomhet i et sjøhus nedenfor gården, og han ble også poståpner.

Strand var Kolvereids varaordfører i 1898, ordfører fra 1899 til 1904, og varaordfører igjen fra 1905 til 1907. Strand har blitt beskrevet som «en strengt konservativ mann som først og sist så til at kommunemidlene ble brukt uten sløseri».

Strand var, sammen med sin partifelle Haagen Bach, valgmann for Kolvereid prestegjeld ved stortingsvalget i 1888 og stemte på Høyres kandidater. Strand var suppleant for valgmennene ved stortingsvalgene i 1894 og 1897.

I 1910 ble han gårdbruker på Lauvsnes-Vangen i Flatanger, som hans bror, Hartvig Strand, tidligere hadde drevet. Christian Wendelbo Strand drev gården frem han døde av nyresykdom i 1931.

Han giftet seg i 1878 med sin tremenning Laura Jacobsdatter Schrøder fra Øksninga like ved Strand. De fikk fire barn, som alle i sin tur var barnløse.

## Referanser
Kerbal Space Program

***Kerbal Space Program*** (ofte forkortet til **KSP**) er en fly- og rakettsimulator utviklet og distribuert av den meksikanske videospillutvikleren Squad for Microsoft Windows, OS X, Linux, PlayStation 4, og Xbox One. Alfaversjonen ble lansert 24. juni 2011, og etter den tid har det vært flere oppdateringer av simulatoren. Fullversjonen ble lansert 27. april. 2015.

KSP støtter modifikasjoner som man selv kan lage for så å laste dem opp til deres offisielle modifiseringsnettsted.

Oppfølgeren *Kerbal Space Program 2* ble annonsert 19. august under Gamescom 2019. Spillet blir utviklet av Star Theory Games (tidligere Uber Entertainment) og er planlagt utgitt i 2020 av Private Division (datterselskap av Take-Two Interactive.)

## Spillet
I spillet styrer man «kerbals», en menneskelignende art som bor på planeten Kerbin. Spilleren kan bygge raketter, fly og andre romfartøy fra romfartsanlegget i spillet, Kerbal Space Center. Siden spillet har en særdeles avansert fysikkmotor, er spillet en ganske realistisk simulering av virkeligheten. Dette gjør at læringskurven er meget bratt, tatt i betraktning at spilleren må lære seg å styre en rakett påvirket av mange ytre faktorer moderne romfart strever med til vanlig.

Spillet har ikke noe fast mål, så man kan sette sine egne mål, man kan for eksempel bygge en romstasjon, skyte opp raketter man har laget selv, eller å velge en av rakettene som er innebygd i spillet. I karrieremodus starter man med få og grunnleggende deler. Ved å gjøre eksperimenter får man vitenskapspoeng som man kan bruke i *vitenskapstreet* for å låse opp mer avanserte deler.

## Solsystemet
Det er 17 forskjellige himmellegemer i *Kerbal Space Program*. Her er de i rekkefølge:

* Kerbol – stjernen alle planetene/asteroidene går i bane rundt, og er svært lik vår egen sol.
* Moho – en liten steinete planet som er veldig lik Merkur.
* Eve – en planet med en tykk, lilla atmosfære, og er veldig lik Venus.
** Gilly – en liten asteroide som går i bane rundt Eve.
* Kerbin – alle rakettene skytes opp fra Kerbin som ligner svært mye på Jorden.
** Mün – Kerbins nærmeste måne, og er basert på vår egen Måne.
** Minmus – Kerbins andre måne. Sannsynligvis navngitt etter Minmus som er minstetåen på en menneskefot.
* Duna – en rød steinete planet som er ment å forestille Mars.
** Ike – en liten måne som går i bane rundt Duna.
* Dres – en liten dvergplanet som går i bane rundt Solen.
* Jool – en grønn gassgigant med fem måner. Den er også veldig lik Jupiter
** Laythe – en av Jools fem måner som er dekket i stor grad av hav.
** Vall – en isete måne som går i bane rundt Jool, og er sannsynligvis ment å forestille Jupiters måne Europa.
** Tylo – en måne som går i bane rundt Jool. Den er også den største månen i KSP.
** Bop – en asteroide som går i bane rundt Jool, som har et gigantisk krater med hvit kant.
** Pol – en liten måne som går i bane rundt Jool.
* Eeloo – en isete og kald dvergplanet.

## Referanser


## Eksterne lenker
* 
* forum.kerbalspaceprogram.com – Offisielt forum
* wiki.kerbalspaceprogram.com – Offisiell wiki